CELEX: 32009R0911
Language: fi
Date: 2009-09-29 00:00:00
Title: Komission asetus (EY) N:o 911/2009, annettu 29 päivänä syyskuuta 2009 , Pediococcus acidilactici CNCM MA 18/5M -valmisteen uuden käyttötavan hyväksymisestä lohikalojen ja katkarapujen rehun lisäaineena (luvanhaltija Lallemand SAS) (ETA:n kannalta merkityksellinen teksti)

30.9.2009   
            
            
               FI
            
            
               Euroopan unionin virallinen lehti
            
            
               L 257/10
            
         
      KOMISSION ASETUS (EY) N:o 911/2009,
   annettu 29 päivänä syyskuuta 2009,
   
      Pediococcus acidilactici CNCM MA 18/5M -valmisteen uuden käyttötavan hyväksymisestä lohikalojen ja katkarapujen rehun lisäaineena (luvanhaltija Lallemand SAS)
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty hakemus tämän asetuksen liitteessä esitetyn valmisteen hyväksyntää varten. Hakemuksen mukana on toimitettu tiedot ja asiakirjat, joita asetuksen (EY) N:o 1831/2003 7 artiklan 3 kohdan nojalla edellytetään.
            
         
               (3)
            
            
               Hakemus koskee Pediococcus acidilactici CNCM MA 18/5M mikro-organismivalmisteen uutta käyttötapaa lohikalojen ja katkarapujen rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Kyseisen mikro-organismivalmisteen käyttö on hyväksytty ilman määräaikaa komission asetuksella (EY) N:o 1200/2005 (2) broilerien osalta ja komission asetuksella (EY) N:o 2036/2005 (3) lihotussikojen osalta.
            
         
               (5)
            
            
               On saatu uusia tietoja, jotka tukevat hakemusta valmisteen hyväksymiseksi lohikalojen ja katkarapujen rehussa. Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 1 päivänä huhtikuuta 2009 antamassaan lausunnossa (4), että Pediococcus acidilacitici CNCM MA 18/5M mikro-organismilla ei ole haitallisia vaikutuksia eläinten terveyteen, ihmisten terveyteen tai ympäristöön ja että valmisteen käytöllä voi olla hyödyllisiä vaikutuksia lisäten hyvin kehittyneiden lohikalojen määrää ja parantaen katkarapujen elinkykyä ja kasvua. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös rehun lisäaineen analyysimenetelmää koskevan raportin, jonka on laatinut asetuksella (EY) N:o 1831/2003 perustettu yhteisön vertailulaboratorio.
            
         
               (6)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä kuvatulla tavalla olisi hyväksyttävä.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29.
   
      (2)  EUVL L 195, 27.7.2005, s. 6.
   
      (3)  EUVL L 328, 15.12.2005, s. 13.
   
      (4)  The EFSA Journal (2009) 1038, s. 2 ja 1037, s. 1.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläinten kasvuun myönteisesti vaikuttavat)
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Lisäaineen koostumus:
                              
                                 Pediococcus acidilactici CNCM MA 18/5M -mikro-organismin elinkykyisistä soluista koostuva valmiste, joka sisältää vähintään 1 × 1010 PMY/g lisäainetta
                           
                        
                               
                           
                           
                              Tehoaineen ominaispiirteiden kuvaus:
                              
                                 Pediococcus acidilactici CNCM MA 18/5M -mikro-organismin elinkykyisiä soluja
                           
                        
                               
                           
                           
                              Analyysimenetelmä (1):
                              
                                           
                                       
                                       
                                          Kvantifiointi: MRS-agarmaljalla 37 °C:n inkubaatiolämpötilassa.
                                       
                                    
                                           
                                       
                                       
                                          Tunnistus: pulssikenttäelektroforeesigenotyypityksellä (PFGE)
                                       
                                    
                        
               
                  Lohikalat
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Lohikaloille suositeltu annos 3 × 109 PMY/kg täysrehua
                           
                        
                              3.
                           
                           
                              Turvallisuus: käsittelyn aikana on käytettävä hengityssuojaa.
                           
                        
               
                  
                     20. lokakuuta 2019
                  
               
            
                  Katkaravut
               
               
                  1 × 109
                  
               
            
         (1)  Yksityiskohtaisia tietoja analyysimenetelmistä seuraavassa yhteisön vertailulaboratorion osoitteessa: www.irmm.jrc.be/crl-feed-additives